**Sažetak poziva**

„SUSTAV VODOOPSKRBE, ODVODNJE I PROČIŠĆAVANJA OTPADNIH VODA AGLOMERACIJE JASTREBARSKO“

(Projekt Jastrebarsko)

1. Cilj (ako je primjenjivo, svrha i namjena) poziva

Cilj ovog postupka je usklađivanje aglomeracije Jastrebarsko s Okvirnom direktivom o vodama (2000/60/EC) i Direktivom o pročišćavanju komunalnih otpadnih voda (91/271/EEZ) kako bi se postiglo i očuvalo dobro stanje voda radi zaštite života i zdravlja ljudi, te zaštite vodnih i o vodi ovisnih ekosustava.

Primarno, Projekt obuhvaća mjere rekonstrukcije i poboljšanja postojećeg sustava odvodnje kroz izgradnju 2 retencijska bazena, 2 kišna preljeva, 2 crpne stanice sa pripadnih 92 m tlačnih cjevovoda i rekonstrukciju 2695 m kanala, izgradnju novih 43,5 km gravitacijskih kolektora, 13 crpnih stanica i 651 m pripadajućih tlačnih cjevovoda. Također, planirana je mjera izgradnje sustava pročišćavanja otpadnih voda izgradnjom UPOV-a III. stupanja pročišćavanja, kapaciteta 14.965 ES koji će osigurati obradu vode do razine kako je definirano u OPKV Direktivi.

Projektom se doprinosi ostvarivanju specifičnog cilja 6ii1: *Unapređenje javnog vodoopskrbnog sustava sa svrhom osiguranja kvalitete i sigurnosti usluga opskrbe pitkom vodom kroz osiguranje dovoljne količine kvalitetne pitke vode i povećanje stope priključenosti stanovništva na javne sustave opskrbe pitkom vodom,* i 6ii2: *Razvoj sustava prikupljanja i obrade otpadnih voda s ciljem doprinosa poboljšanju stanja voda doprinoseći većoj stopi priključenosti stanovništva na javne sustave odvodnje i većoj količini otpadne vode koja se pročišćava na odgovarajućoj razini nakon prikupljanja* Operativnog programa „Konkurentnost i kohezija“ te provedbi obveza preuzetih tijekom procesa pregovora za pristupanje Republike Hrvatske u EU sadržanih u Ugovoru o pristupanju Republike Hrvatske Europskoj uniji te prenesenih u Višegodišnji program gradnje komunalnih vodnih građevina za razdoblje 2014.-2023.

1. Ukupna raspoloživa sredstva

Ukupna raspoloživa bespovratna sredstva iz Kohezijskog fonda za projekt „Sustav vodoopskrbe, odvodnje i pročišćavanja otpadnih voda aglomeracije Jastrebarsko“ iznose 97.836.673,60 kuna.

1. Raspoloživa sredstva po prijavitelju (min. – maks. iznos ako je relevantno)

Nije primjenjivo.

1. Predviđeni intenzitet potpore

Maksimalna stopa sufinanciranja sredstvima KF-a iznosi 85% od iznosa prihvatljivih izdataka. Za projekte koji ostvaruju prihode, iznos prihvatljivih izdataka utvrđuje se na temelju financijskog jaza izračunatog u skladu s metodološkim smjernicama sadržanim u Vodiču za izradu analize troškova i koristi odnosno u skladu su s delegiranim aktima Komisije iz članka 61. stavka 3. Uredbe (EU) br. 1303/2013. Stopa sufinanciranja prihvatljivih troškova za projekt „Sustav vodoopskrbe, odvodnje i pročišćavanja otpadnih voda aglomeracije Jastrebarsko“ iznosi 72,25%.

Preostali dio sufinanciranja čini nacionalna komponenta sufinanciranja koja se određuje prema modelu određenom Višegodišnjim programom gradnje komunalnih vodnih građevina koji je donijela Vlada RH (Odluka o donošenju Višegodišnjeg programa gradnje komunalnih vodnih građevina; „Narodne novine“, broj 117/2015).

1. Prihvatljivi prijavitelji

Sukladno Operativnom programu „Konkurentnost i kohezija“ prihvatljivi prijavitelji unutar specifičnog cilja 6ii2 su javni isporučitelji vodnih usluga. Prihvatljivi prijavitelj za projekt „Sustav vodoopskrbe, odvodnje i pročišćavanja otpadnih voda aglomeracije Jastrebarsko“ su Vode Jastrebarsko d.o.o.

1. Prihvatljive aktivnosti

Aktivnosti koje su prihvatljive za financiranje kako bi se postigao cilj Poziva su:

* mjere kojima se osigurava opskrba kvalitetnom vodom za piće, odnosno osiguravaju dostane količine vode u periodima vršnog opterećenje kroz izgradnju vodosprema;
* mjere kojima se povećava priključenost stanovništva na javne sustave odvodnje izgradnjom i rekonstrukcijskom javnog sustava odvodnje. Mjere uključuju izgradnju gravitacijskih kolektora, crpnih stanica i pripadajućih tlačni cjevovoda, retencijskih bazena, kišnih preljeva i crpnih stanica, rekonstrukciju postojećih kanala te nabavu specijalnog kombiniranog vozila za čišćenje sustava odvodnje;
* izgradnja uređaja za pročišćavanje otpadnih voda;
* nadzor građevinskih radova te promidžba i vidljivosti projekta.
1. Geografska ograničenja (ako je primjenjivo)

Projekt se provodi na području Zagrebačke županije konkretnije na području aglomeracije Jastrebarsko (Grad Jastrebarsko, te prigradska naselja Cvetković, Čabdin, Domagović, Donja Reka, Donji Desinec, Gornja Reka, Gornji Desinec, Izimje, Novaki Petrovinski, Prhoć, Volavje i Zdihovo).

1. Administrativni podaci (rok, oblik i mjesto (ako je relevantno) podnošenja)

S obzirom na to da se radi o izravnoj dodjeli bespovratnih sredstava za strateški projekt rok podnošenja projektnog prijedloga nije unaprijed definiran.